

ព្រះរាជាណាចក្រកម្ពុជា

ជាតិ សាសនា ព្រះមហាក្សត្រ

3

អាជ្ញាធរសេវាហិរញ្ញវត្ថុមិនមែនធនាគារ អង្គភាពសវនកម្មផ្ទៃក្នុង

លេខ:.......................អ.ស.ផ.

rr;ss

សូមគោរពជូន  
ឯកឧត្តមប្រធានអង្គភាពសវនកម្មផ្ទៃក្នុង

កម្មវត្ថុ៖​ ​​របាយការណ៍អំពីលទ្ធផលការវាយតម្លៃកម្មសិក្សាក្នុងរយៈពេល ៥ខែ របស់កញ្ញា **សុវណ្ណ សុមនា** នៅអង្គភាពសវនកម្មផ្ទៃក្នុងនៃអាជ្ញាធរសេវាហិរញ្ញវត្ថុ។

យោង៖ ចំណារដ៏ខ្ពង់ខ្ពស់របស់ ឯកឧត្តមប្រធានអង្គភាព ចុះថ្ងៃទី២៦ ខែមករា ឆ្នាំ២០២៤ លើការស្នើសុំចុះកម្មសិក្សាឈ្មោះ **សុវណ្ណ សុមនា** ក្នុងអង្គភាពសវនកម្មផ្ទៃក្នុងនៃ **អ​.ស.ហ**.។

សេចក្តីដូចមានចែងក្នុងកម្មវត្ថុ និងយោងខាងលើ ខ្ញុំសូមគោរពជម្រាបជូន ឯកឧត្តម​ប្រ​ធាន​​អង្គភាព ​មេត្តា​​​​​ជ្រាបដ៏​ខ្ពង់​ខ្ពស់​ថា​៖ កម្មសិក្សាការីចំនួន ១ រូប កញ្ញា **សុវណ្ណ សុមនា** ត្រូវបានចុះកម្មសិក្សាបានរយៈពេលចំនួន ៥ ខែនៅក្នុងការិយាល័យគ្រប់គ្រងព័ត៌មានវិទ្យា​ នៃនាយកដ្ឋានកិច្ចការទូទៅ ដោយគិតចាប់ពីថ្ងៃទី ០១ ខែកុម្ភៈ ឆ្នាំ២០២៤ ដល់ ថ្ងៃទី ០៥ ខែកក្កដា ឆ្នាំ២០២៤។

ដើម្បីជម្រាបជូន ឯកឧត្តមប្រធានអង្គភាព ជ្រាបលម្អិតអំពីការវាយតម្លៃ ខ្ញុំសូមអនុញ្ញាតធ្វើការបង្ហាញចំណុចវាយតម្លៃដូចខាងក្រោម ដោយកំណត់ពិន្ទុខ្ពស់បំផុតរបស់លក្ខណៈវិនិច្ឆ័យនីមួយៗគឺ ២០/២០ ហើយពិន្ទុសរុបខ្ពស់បំផុតគឺ ១០០/១០០ ដូចខាងក្រោម៖

|  |  |  |  |  |  |  |
| --- | --- | --- | --- | --- | --- | --- |
| **នាមត្រកូល-នាមខ្លួន** | **សមត្ថភាព** | **ឆន្ទៈការងារ** | **វិន័យ** | **ការទទួលខុសត្រូវ** | **ទំនាក់ទំនង** | **សរុប** |
| **សុវណ្ណ សុមនា** | ១៩ | ២០ | ១៩ | ២០ | ១៨ | ៩៦ |

ឆ្លងកាត់ការចុះកម្មសិក្សា និងបំពេញការងារក្នុងរយៈពេល ៥ខែ កន្លងទៅនេះ ការិយាល័យជំនាញពិនិត្យឃើញថា កញ្ញា **សុវណ្ណ សុមនា** ពិតជាមានឆន្ទៈក្នុងការបំពេញការងារ គោរពវិន័យការងារ និងមានទំនាក់ទំនងល្អ ហើយមានសមត្ថភាពគ្រប់គ្រាន់ក្នុងការបំពេញការងារ ដែលការិយាល័យជំនាញបានណែនាំជាមួយនឹងការទទួលខុសត្រូវល្អដោយមានការយកចិត្តទុកដាក់ខ្ពស់។

ជាលទ្ធផលនៃការចុះកម្មសិក្សារបស់ កញ្ញា **សុវណ្ណ សុមនា** បានអនុវត្តការងារបានយ៉ាងខ្ជាប់ខ្ជួន និងបានសិក្សានូវជំនាញថ្មីៗពាក់ព័ន្ធនឹងកិច្ចការបច្ចេកវិទ្យាព័ត៌មាន ដែលជាលទ្ធផលទទួលបានការអនុវត្តការអភិវឌ្ឍគេហទំព័ដែលយកគម្រូរតាមទម្រង់របស់គេហទំព័ររបស់អង្គភាពសវនកម្មផ្ទៃក្នុង​ ដោយាបានអភិវឌ្ឍបានជោគជ័យនឹងអាចចូលប្រើប្រាស់បានផងដែរ។ ទន្ទឹមនឹងនេះ កម្មសិក្សាការីក៏បានអនុវត្តកិច្ចការងារពាក់ព័ន្ធនឹងជំនាញផ្នែករឹង (Hardware) និងផ្នែកទន់ (Software) និងកិច្ចការងារគាំទ្របច្ចេកវិទ្យាព័ត៌មានទូទៅនៅក្នុងអង្គភាពសវនកម្មផ្ទៃក្នុងបានយ៉ាងស្ទាត់ជំនាញផងដែរ។

សេចក្តីដូចបានជម្រាបជូនខាងលើ សូម ឯកឧត្តមប្រធានអង្គភាព មេត្តាជ្រាបជារបាយការណ៏ដោយក្តីអនុគ្រោះបំផុត។

សូម ឯកឧត្តម​ប្រធានអង្គភាពមេត្តាទទួលនូវការគោរពដ៏ខ្ពង់ខ្ពស់បំផុតពីខ្ញុំ

ថ្ងៃ ខែ ឆ្នាំរោង ឆស័ក ព.ស.២៥៦៧៨

រាជធានីភ្នំពេញ ថ្ងៃទី​ ខែ ឆ្នាំ២០២៤

នាយកដ្ឋានកិច្ចការទូទៅ

ការិយាល័យគ្រប់គ្រងព័ត៌មានវិទ្យា

មន្រ្តី

ស៊ាប ម៉ីជីង

​​​​​​​​​​​​​​