

ព្រះរាជាណាចក្រកម្ពុជា

ជាតិ សាសនា ព្រះមហាក្សត្រ

3

អង្គភាពសវនកម្មផ្ទៃក្នុង

នាយកដ្ឋានកិច្ចការទូទៅ

លេខ:.......................អ.ស.ផ./ក.ទ

rr;ss

សូមគោរពជូន  
ឯកឧត្តមប្រធានអង្គភាពសវនកម្មផ្ទៃក្នុង

កម្មវត្ថុ៖​ ​​របាយការណ៍កិច្ចប្រជុំស្ដីពីវឌ្ឍនភាពប្រព័ន្ធគ្រប់គ្រងឯកសារចេញ-ចូលឌីជីថលរបស់អង្គភាពសវនកម្មផ្ទៃក្នុងនៃអាជ្ញាធរសេវាហិរញ្ញវត្ថុមិនមែនធនាគារ។

យោង៖ -ផែនការសកម្មភាពប្រចាំឆ្នាំ**២០២៤** របស់នាយកដ្ឋានកិច្ចការទូទៅ។

-របាយការណ៍កិច្ចប្រជុំលេខ ២២៥/២៤ អ. ស. ផ./ក. ទ ចុះថ្ងៃទី ២៩ ខែមេសា ឆ្នាំ២០២៤ ស្ដីពីប្រព័ន្ធគ្រប់គ្រងឯកសារចេញ-ចូលឌីជីថលរបស់អង្គភាពសវនកម្មផ្ទៃក្នុងនៃអាជ្ញាធរសេវាហិរញ្ញវត្ថុមិនមែនធនាគារ។

សេចក្តីដូចមានចែងក្នុងកម្មវត្ថុ និងយោងខាងលើ ខ្ញុំសូមគោរពជម្រាបជូន ឯកឧត្តម​ប្រ​ធាន ​មេត្តា​​​​​ជ្រាបដ៏​ខ្ពង់​ខ្ពស់​ថា​៖ នៅព្រឹកថ្ងៃទី២៦ ខែកក្ដដា ឆ្នាំ២០២៤ លោក នួន សំរតនា ប្រធាននាយកដ្ឋានកិច្ចការទូទៅ បានដឹកនាំកិច្ចប្រជុំស្តីពីការពិនិត្យលើ វឌ្ឍនភាពប្រព័ន្ធគ្រប់គ្រងឯកសារចេញ-ចូលឌីជីថលរបស់អង្គភាពសវនកម្មផ្ទៃក្នុងនៃអាជ្ញាធរសេវាហិរញ្ញវត្ថុមិនមែនធនាគារ (**អ.ស.ហ.**) ដោយមានការចូលរួមពីថ្នាក់ដឹកនាំនាយកដ្ឋានសវនកម្មទី១ និងថ្នាក់នាំនាយកដ្ឋានសវនកម្មទី២ ព្រមទាំងមន្រ្តីជំនាញផងដែរ គោលបំណងនៃកិច្ចប្រជុំនេះ គឺដើម្បីជួបប្រជុំពិភាក្សា​ ពិនិត្យ និងផ្តល់មតិយោបល់បន្ថែមពីនាយកដ្ឋានជាប់ពាក់ព័ន្ធដែលនឹងត្រូវប្រើប្រាស់ប្រព័ន្ធរៀបចំរបាយការណ៍សវនកម្មឌីជី-ថល ជាមួយគ្នានេះផងដែរ ការិយាល័យគ្រប់គ្រងព័ត៌មានវិទ្យានៃនាយកដ្ឋានកិច្ចការទូទៅក៏បានទទួលនូវមតិយោបល់កែលម្អមួយចំនួនទៅលើប្រព័ន្ធរៀបចំរបាយការណ៍សវនកម្មឌីជីថល ដើម្បីឱ្យមានភាពសមស្របតាមតម្រូវការអ្នកប្រើប្រាស់ឱ្យកាន់តែល្អប្រសើរជាងមុន។ បន្ថែមលើនេះ អង្គប្រជុំបានឯកភាពរួមគ្នាដោយស្នើឱ្យបង្កើតគ្រុបតេឡេក្រាម (Technical Support) ដើម្បីអនុញ្ញាតឱ្យសវនកដែលមានសិទ្ធប្រើប្រាស់ប្រព័ន្ធរៀបចំរបាយការណ៍សវនកម្មឌីជីថលអាចស្នើសុំជំនួយផ្នែកបច្ចេកទេសលើបញ្ហាដែរអាចកើតឡើងជាយកថាហេតុកំឡុងពេលប្រើប្រាស់ប្រព័ន្ធតាមរយៈគ្រុបតេឡេក្រាមនេះផងដែរ។

កិច្ចប្រជុំបានបញ្ចប់នៅវេលាម៉ោង ១០:៤៥ នាទីព្រឹក ប្រក​បដោយសេចក្តីសោមនស្សរីករាយ និងកិច្ចសហការខ្ពស់។

អាស្រ័យដូចបានជម្រាបជូនខាងលើ សូម ឯកឧត្តមប្រធាន មេត្តាជ្រាបជារបាយការណ៍ និងផ្តល់ការណែនាំបន្ថែមជាយថាហេតុដ៏ខ្ពង់ខ្ពស់។

សូម ឯកឧត្តមប្រធាន មេត្តាទទួលនូវការគោរពដ៏ខ្ពង់ខ្ពស់បំផុតអំពីខ្ញុំ

ថ្ងៃ អង្គារ ០៥កើត ខែ ជេស្ឋ ឆ្នាំរោង ឆស័ក ព.ស. ២៥៦៨

រាជធានីភ្នំពេញថ្ងៃទី១១ ខែ មិថុនា ឆ្នាំ២០២៤

ការិយាល័យគ្រប់គ្រងព័ត៌មានវិទ្យា

មន្ត្រី

ទិត្យ ពុំ