

ព្រះរាជាណាចក្រកម្ពុជា

ជាតិ សាសនា ព្រះមហាក្សត្រ

3

អាជ្ញាធរសេវាហិរញ្ញវត្ថុមិនមែនធនាគារ អង្គភាពសវនកម្មផ្ទៃក្នុង

លេខ:.......................អ.ស.ផ.

rr;ss

សូមគោពជូន

ឯកឧត្តមប្រធានអង្គភាពសវនកម្មផ្ទៃក្នុង

កម្មវត្ថុ៖​របាយការណ៍កិច្ចប្រជុំតាមដានវឌ្ឍនភាពការងារប្រចាំសប្តាហ៍ទី**២** ខែ**មីនា** ឆ្នាំ**២០២៤** របស់ការិយាល័យគ្រប់គ្រងព័ត៌មានវិទ្យានៃនាយកដ្ឋានកិច្ចការទូទៅ។

សេចក្តីដូចមានចែងក្នុងកម្មវត្ថុខាងលើ ខ្ញុំសូមគោរពជម្រាបជូន ឯកឧត្តម​ប្រធានអង្គ​ភាព ​មេត្តា​​​​​ជ្រាប​​​ដ៏ខ្ពង់ខ្ពស់ថា៖ កាលពីថ្ងៃទី **១១** ខែ **មីនា** ឆ្នាំ**២០២៤** វេលាម៉ោង **១១:៣០** នាទីព្រឹក លោក **ជា សេរីបណ្ឌិត** ប្រធានការិយាល័យគ្រប់គ្រងព័ត៌មានវិទ្យា បានដឹកនាំកិច្ចប្រជុំតាមដានវឌ្ឍនភាពនៃការអនុវត្តការងារផ្ទៃក្នុងរបស់ការិយាល័យគ្រប់គ្រងព័ត៌មានវិទ្យាប្រចាំសប្តាហ៍ទី **២** ខែ **មីនា** ឆ្នាំ **២០២៤** ទៅលើបញ្ហាប្រឈមនានា និងការអនុវត្តការងារបន្តក្នុងខែមីនានេះ។

ជាកិច្ចចាប់ផ្តើម ដោយគោរពតាមការណែនាំរបស់ ឯកឧត្តម​ប្រធាន រាល់ការប្រជុំត្រូវមានរបាយ-ការណ៍កិច្ចប្រជុំ ដូចនេះ​ **លោកប្រធានការិយាល័យ** បានចាត់អោយមន្ត្រីជំនាញម្នាក់រៀបចំធ្វើរបាយការណ៍កិច្ចប្រជុំប្រចាំសប្តាហ៍របស់ការិយាល័យដើម្បីរាយការណ៍ជូនថ្នាក់ដឹកនាំ។ ជាកិច្ចបន្តលោកប្រធានការិយាល័យ ក៏បានរៀបរាប់ពីទិសដៅការងាររបស់មន្រ្តីនីមួយៗក្នុងសប្តាហ៍ទី **២** ខែ **មីនា** ឆ្នាំ**២០២៤** និងឱ្យមន្ត្រីទទួលបន្ទុកយកចិត្តទុកដាក់ និងអនុវត្តទៅតាមទិសដៅដែលបានកំណត់។ ក្នុងនោះដែរ លោកប្រធានការិយាល័យ, លោកអនុប្រធានការិយាល័យ និងមន្រ្តីជំនាញក៏បានពិភ្សា និងកែសម្រូលអំពីការធ្វើតារាងសកម្មភាពប្រចាំសប្តាហ៍នីមួយៗដើម្បីឱ្យមន្រ្តីជំនាញរំលេចនូវភារកិច្ច (Task) របស់ខ្លួននៅក្នុងតារាងសកម្មភាពប្រចាំសប្តាហ៍ដើម្បីគោរពរាយការណ៏ជូនថ្នាក់ដឹកនាំនាយកដ្ឋានកិច្ចការទូទៅ នៅថ្ងៃសុក្ររៀងរាល់សប្តាហ៍ ។

​ ជាចុងបញ្ចប់ **លោកប្រធានការិយាល័យ** ក៏បានស្នើសុំដល់មន្រ្តីជំនាញទាំងអស់ជួយពន្លឿនក្នុងការធ្វើតារាងសកម្មភាពរបស់ខ្លួនដើម្បីឱ្យលោកប្រធានការិយាល័យជួយពិនិត្យ និងកែសម្រូលទាន់ពេលវេលាមុននឹងគោរពរាយការណ៏ជូនថ្នាក់ដឹកនាំ។

កិច្ចប្រជុំបានបញ្ចប់នៅវេលាម៉ោង ១២:៣០នាទីព្រឹក ប្រក​បដោយផ្លែផ្លា និងសេចក្តីសោមនស្សរីករាយ ។

អាស្រ័យដូចបានជម្រាបជូនខាងលើ សូម ឯកឧត្តមប្រធាន មេត្តាជ្រាបជារបាយការណ៍ និងផ្តល់ការណែនាំបន្ថែមជាយថាហេតុដ៏ខ្ពង់ខ្ពស់។

សូម ឯកឧត្តមប្រធាន មេត្តាទទួលនូវការគោរពដ៏ខ្ពង់ខ្ពស់អំពីខ្ញុំ

ថ្ងៃ អង្គារ ៣កើត ខែ ផល្គុន ឆ្នាំថោះ បញ្ចស័ក ព.ស. ២៥៦៧

រាជធានីភ្នំពេញថ្ងៃទី ១២ ខែ មីនា ឆ្នាំ២០២៤

អ្នកធ្វើរបាយការណ៍

ទិត្យ ​​​ ពុំ